In hierdie artikel word die Bayes-beraming van die ewewigstoestandsbeskikbaarheid van 'n stelsel wat afwisselend gebruik word, voorgestel. Daar word veronderstel dat die herstelfasiliteit na voltooiing van elke herstel of 'n rustydperk binnegaan of nie. Die rustydperk sal geneem word met waarskynlikheid p en die waarskynlikheid dat daar nie 'n rustydperk geneem word nie, is (l - p). Jeffrey se a priori-verdeling word vir die onbekende parameters in die stelsel aanvaar. Gibbs-steekproefneming word gebruik om die a posterioriverdeling van die beskikbaarheid en daarna die hoogste a posteriori-digtheidsintervalle (HPD) af te lei. 'n Numeriese voorbeeld illustreer hierdie resultate.